หนูอายุ28ปีคะ..สูง158 น้ำหนัก100โลหนูแต่งงานแล้วแต่ยังไม่มีลูกคะหนูเคยไปพบเรื่องประจำเดือนมามากและนานแต่ละครั้งที่เป็น.ครั้งที่1ที่พบไห้ยาปรับฮอโมนมากินและหลังจากกินยาปรับฮอโมนยังไม่ครบอาทิตมีอาการเวียนหัวเลยไปพบครั้งที่2..ไห้ขึ้นขาหยั่งแล้วสอดอะไรแข็งๆเข้าไปไม่รุ้คะแต่บอกไม่ผิดปรกติหลังจากกินยาปรับฮอโมนทำไ ไห้ประจำเดือนมามากๆๆมากกว่าเดิมว่ายืนไม่ได้เลยคะ..เลือดไหลลงขาใช้ผ้าอนามัยประมาน10แผ่นต่อวันหนูเป็นมาสัก3-4ปีแล้วคะ..ทุกวันนี้กุยังเป็นแระจำเดือนนมาครั้งละมากๆเป็นลิ่มๆก้อนแเดงเข็มบ้าง..แดงสดบ้าง..และบางครั้งกลิ่นประจำเดือนคล้ายกลิ่นเน่าๆคะ หนูรบกวนถามคุณหน่อยคะ...คาดว่าหนูเป็นโรคอะไรคะ..และหนูกับแฟนแต่งงานมา10กว่าปีแล้วคะอยากมีลูกมาก..แต่ไม่มีลูกเลยคะ..ขอคำแนะนำและวิธีการรักษาคะ... ..ขอบคะ
สวัสดีค่ะ อาการมีประจำเดือนมาปริมาณมาก มานานหลายปีดังกล่าว อาจเกิดจาก1. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำจำนวนมากในรังไข่ (PCOS)2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น4. การใช้ยาฮอร์โมนบางชนิด เช่น ยาฉีดคุมกำเนิด ยาฝังคุมกำเนิด ยาสตรี สมุนไพรต่างๆ รวมถึงยาบางชนิด เช่น ยาต้านการแข็งตัวของเลือด เป็นต้นหากยังไม่เคยได้ไปพบแพทย์เฉพาะทางสูติ-นรีแพทย์และยังไม่เคยตรวจอัลตราซาวด์ช่องท้องน้อย อาจลองไปพบแพทย์เฉพาะทางและตรวจดูอีกครั้งค่ะ หากได้ตรวจแล้วและไม่พบความผิดปกติใดๆ ก็น่าจะเกิดจากการผลิตฮอร์โมนของรังไข่ที่ผิดปกติไป ซึ่งแพทย์ก็จะให้ยาปรับฮอร์โมนมาทาน หากทานแล้วยังไม่ดีขึ้น อาจพิจารณาทานยาคุมกำเนิดหรือฉีดยาคุมกำเนิดต่อไปค่ะ แต่หากต้องการมีลูก ก็อาจใช้วิธีนี้ไม่ได้สำหรับปัญหาการมีบุตรยากนั้น หากได้มีเพศสัมพันธ์เป็นประจำมานานกว่า 10 ปีแล้ว ก็จะถือว่ามีภาวะมีบุตรยากค่ะซึ่งสาเหตุอาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจากปัญหาเดียวกับการที่มีประจำเดือนมามาก คือการทำงานของรังไข่ผิดปกติดังกล่าวไป นอกจากนี้อาจเกิดจาก มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมากสูบบุหรี่ ดื่มแอลกอออล์เป็นประจำเป็นต้นหากต้องการมีลูก แนะนำควรไปพบแพทย์เฉพาะทางสูติ-นรีแพทย์ด้านการวางแผนครอบครัวโดยเฉพาะค่ะ ขอให้อาการดีขึ้นและมีโอกาสมีลูกได้นะคะ